













UREDBA O IZVAJANJU UREDB SVETA IN KOMISIJE (ES) O ONESNAŽEVALIH V ŽIVILIH

PREDLOG


EVA: 2026-2330-0078


Na podlagi 5. člena Zakona o varni hrani in krmi (Uradni list RS, št. 100/25) Vlada Republike Slovenije izdaja

Uredbo o izvajanju uredb Sveta in Komisije (ES) o onesnaževalih v živilih
I. POGLAVJE
I. SPLOŠNA DOLOČBA
1. člen
(splošna določba)

	Ta uredba določa pristojne organe za izvajanje in nadzor ter prekrške in sankcije za izvajanje: 
	–  Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminante v hrani (UL L št. 37 z dne 13. 2. 1993, str. 1), zadnjič spremenjene z Uredbo (ES) št. 596/2009 Evropskega parlamenta in Sveta z dne 18. junija 2009 o prilagoditvi nekaterih aktov, za katere se uporablja postopek iz člena 251 Pogodbe, Sklepu Sveta 1999/468/ES glede regulativnega postopka s pregledom – Prilagoditev regulativnemu postopku s pregledom – Četrti del (UL L št. 188 z dne 18. 7. 2009, str. 14), (v nadaljnjem besedilu: Uredba 315/93/EGS) in

	– Uredbe Komisije (EU) 2023/915 z dne 25. aprila 2023 o mejnih vrednostih nekaterih onesnaževal v živilih in razveljavitvi Uredbe (ES) št. 1881/2006 (UL L št. 119 z dne 5. 5. 2023, str. 103), zadnjič spremenjene z Uredbo Komisije (EU) 2026/1825 z dne 29. julija 2026 o spremembi Uredbe (EU) 2023/915 glede mejnih vrednosti 3-monokloropropandiola (3-MCPD), estrov maščobnih kislin 3-MCPD in glicidil estrov maščobnih kislin v nekaterih živilih (UL L št. 2026/1825 z dne 30. 7. 2026), (v nadaljnjem besedilu: Uredba 2023/915/EU). 
II. POGLAVJE
II. PRISTOJNI ORGANI
2. člen
(pristojni organi)

	(1) Pristojni organi za izvajanje Uredbe 2023/915/EU in Uredbe 315/93/EGS so Uprava Republike Slovenije za varno hrano, veterinarstvo in varstvo rastlin (v nadaljnjem besedilu: Uprava), Ministrstvo za kmetijstvo Republike Slovenije in Ministrstvo za zdravje Republike Slovenije, vsak v skladu s svojimi pristojnostmi, določenimi z zakonom, ki ureja varno hrano in krmo. Zakon o varni hrani in krmi (Uradni list RS, št. 100/25)

	(2) Uradni nadzor nad izvajanjem Uredbe 2023/915/EU in Uredbe 315/93/EGS izvaja Uprava, Zdravstveni inšpektorat Republike Slovenije, Inšpektorat Republike Slovenije za kmetijstvo, gozdarstvo, lovstvo Zakon o varni hrani in krmi (Uradni list RS, št. 100/25) in ribištvo ter Finančna uprava Republike Slovenije, vsak v skladu s svojimi pristojnostmi, določenimi z zakonom, ki ureja varno hrano in krmo.

	



III. POGLAVJE
III. KAZENSKE DOLOČBE
3. člen
(prekrški)

	(1) Z globo od 4.000 do 40.000 eurov se za prekršek kaznuje pravna oseba, ki se v skladu z zakonom, ki ureja gospodarske družbe, šteje za srednjo ali veliko gospodarsko družbo, če: 

	1. daje na trg živila, ki vsebujejo onesnaževala, v količini, ki s stališča javnega zdravja in zlasti toksikološko ni sprejemljiva (prvi in drugi odstavek 2. člena Uredbe 315/93/EGS);
	2. ne upošteva zgornje mejne vrednosti za določena onesnaževala iz tretjega odstavka 2. člena Uredbe 315/93/EGS;
	3. daje na trg živila oziroma surovine v živilih oziroma sestavine živil, ki vsebujejo onesnaževala, ki presegajo mejno vrednost iz Priloge I Uredbe 2023/915/EU, v nasprotju s prvim odstavkom 2. člena Uredbe 2023/915/EU;
	4. ne upošteva prepovedi iz drugega odstavka 2. člena Uredbe 2023/915/EU;
	5. v postopku inšpekcijskega nadzora ne zagotovi ali utemelji posebnih faktorjev koncentracije, razredčenja ali predelave ter deležev sestavin iz drugega odstavka 3. člena Uredbe 2023/915/EU;
	6. ne upošteva prepovedi razstrupljanja iz 4. člena Uredbe 2023/915/EU;
	7. pred dajanjem na trg sortira ali drugače mehansko obdela živila, namenjena za končnega potrošnika ali uporabo kot sestavina živil v nasprotju s pogoji iz prvega oziroma drugega odstavka 5. člena Uredbe 2023/915/EU;
	8. pred dajanjem na trg meša živila, za katera je potrebno sortiranje ali druga mehanska obdelava za zmanjšanje ravni onesnaženosti v nasprotju s tretjim odstavkom 5. člena Uredbe 2023/915/EU;
	9. daje na trg živila, ki so bila sortirana ali drugače mehansko obdelana za zmanjšanje ravni onesnaženosti v nasprotju s četrtim odstavkom 5. člena Uredbe 2023/915/EU;
	10. če zemeljske oreške (arašide), druga semena oljnic, iz njih pridobljene proizvode in žita označuje v nasprotju s 6. členom Uredbe 2023/915/EU.

	(2) Z globo od 2.000 do 20.000 eurov se za prekršek iz prejšnjega odstavka kaznuje pravna oseba, ki se v skladu z zakonom, ki ureja gospodarske družbe, šteje za mikro ali majhno gospodarsko družbo.

	(3) Z globo od 1.000 do 10.000 eurov se za prekršek iz prvega odstavka tega člena kaznuje samostojni podjetnik posameznik oziroma posameznik, ki samostojno opravlja dejavnost.

	(4) Z globo od 200 do 2.000 eurov se za prekršek iz prvega odstavka tega člena kaznuje odgovorna oseba pravne osebe ali odgovorna oseba samostojnega podjetnika posameznika oziroma posameznika, ki samostojno opravlja dejavnost.

	(5) Z globo od 200 do 2.000 eurov se za prekršek iz prvega odstavka tega člena kaznuje posameznik.
IV. POGLAVJE
IV. PREHODNA IN KONČNA DOLOČBA
4. člen
(prenehanje uporabe)

	Z dnem začetka uporabe te uredbe se preneha uporabljati Uredba o izvajanju uredb Sveta in Komisije (ES) o onesnaževalih v živilih (Uradni list RS, št. 27/07, 38/10, 57/11 in 100/25 – ZVHK).
5. člen
(začetek veljavnosti in uporabe)

	Ta uredba začne veljati petnajsti dan po objavi v Uradnem listu Republike Slovenije.


Št. 007-312/2026


Ljubljana, 27. oktober 2026

EVA 2026-2330-0078


                                                                                                                                                                                                          Vlada Republike Slovenije
                                                                                                                                                                                                     Janez Janša
                                                                                                                                                                                                       predsednik


III.	OBRAZLOŽITEV

K 1. členu:
Ta člen pojasnjuje predmet in namen uredbe.

K 2. členu:
V tem členu so določeni pristojni organi za izvajanje uredbe. Določa se tudi nacionalni organ za usklajevanje sodelovanja za namen onesnaževal v živilih z Evropsko komisijo, Evropsko agencijo za varno hrano in drugimi državami članicami. 
 

K 3. členu:
V tem členu so določeni  prekrški, ki se razlikujejo  glede na velikost podjetja in organiziranost podjetij oziroma posameznika, ki samostojno opravlja dejavnost.

K 4. členu:
Ta člen navaja, da se z uveljavitvijo te uredbe preneha uporabljati Uredba o izvajanju uredb Sveta in Komisije (ES) o onesnaževalih v živilih (Uradni list RS, št. 27/07, 38/10, 57/11 in 100/25 – ZVHK).

K 5. členu:
Ta člen določa začetek veljavnosti uredbe.



IV.	PRILOGE

Priloge niso priložene.


Podatki o izvedbi notranjih postopkov pred odločitvijo na seji vlade


	ZADEVA:
	Uredba o izvajanju uredb Sveta in Komisije (ES) o onesnaževalih v živilih

	EVA:
	2026-2330-0078




1.	Predlagatelj zahteva:

	a)
	obravnavo neusklajenega gradiva,
	NE

	b)
	nujnost obravnave,
	NE

	c)
	obravnavo gradiva brez sodelovanja javnosti,
	NE

	č)
	skrajšanje poslovniških rokov.
	NE



2.	Objava na svetovnem spletu

Gradivo se sme objaviti na svetovnem spletu.

3.	Lektura gradiva

Gradivo je lektorirano.

4.	Predstavitev medresorskega usklajevanja

Gradivo ni bilo poslano v medresorsko usklajevanje.

